Իսկապես, եվրոպական մոդել ենք փորձում կիրառել Հայաստանում, աշխատանք է կատարվել դրսի փորձը ուսումնասիրելու ուղղությամբ: Կրկնում եմ, այսօր չեմ կարող գնահատել ազդեցությունը, քանի որ երկրորդ փուլը դեռ նոր ենք սկսել իրականցնել, բայց չեմ կասկածում նաեւ, որ ազդեցությունը լուրջ է լինելու: Օրինակ, դատարանների անկախության գործում վերջին տարվա արածները շատ լուրջ հետեւանքներ է ունենալու: Գրեթե ամբողջությամբ արդարադատության նախարարությունից, որը գործադիր իշխանության մարմին է, առանձնացրել ենք դատարանները, դատախազության ֆունկցիաներն ենք փոխում` ուժեղացնելով նրանց վերահսկողության գործառույթը, քննչական մասն ամբողջությամբ հանում ենք դատախազությունից: